ב**מלחמת חרבות ברזל** לחמה **חטיבה 7** במספר רב של קרבות, במתקפת הפתע על ישראל, ביום הראשון של המלחמה, בו סייעה החטיבה רבות בהדיפת מתקפת הטרור של חמאס. בשלב השני של הלחימה התמרון הקרקעי השתתפו כוחות החטיבה בתמרון הקרקעי בעומק שטח רצועת עזה.

רקע
---

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור אלפי רקטות, חדרו כ־3,500 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־253 אנשים, ובהם נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל כשהם בנחיתות מספרית. בקרבות נהרגו כ־1,550 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי.

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. באותה תקופה גדוד 77 החזיק את קו גזרת רצועת עזה.

הקרבות ביום מתקפת הפתע
----------------------

 ערך מורחב – **מתקפת הפתע על ישראל (2023)**  

החל מיום שבת בבוקר לוחמי חיל השריון בגזרה הדרומית נלחמו בגבורה בארגון הטרור חמאס. לוחמי החטיבה לקחו חלק בהדיפת עשרות מחבלים אשר פלשו ממספר פרצות בגזרות השונות לאורך גדר המערכת, וגבו מחיר כבד בירי טנקים לתוך רצועת עזה. בתקופת המתקפת הפתע תפסו לוחמי גדוד 77 יחד עם גדוד 13 וגדוד 51 של חטיבת גולני את קו הגבול של רצועת עזה.

במהלך הדיפת הקרבות ספגו הטנקים של גדוד 77 התקפות רחפנים וטילי נ"ט והמשיכו להילחם במחבלים ולמנוע מהם להיכנס בגדר המערכת. באחד ממקרי הדיפת המחבלים טנק של הגדוד נע לעבר מוצב נחל עוז אך בדרכו הותקל בחוליית מחבלים אשר ביצעו ירי כבד של נ"ט לעבר הטנק. כל צוות הטנק נהרג מלבד הנהג אשר למרות הכל המשיך להילחם תוך כדי שהוא דורס עשרות מחבלים בנסיעה אל עבר אזור רעים. כאשר הגיע הנהג הלוחם לאזור הקרב בשטח המסיבה, חבר לכוח שוטרים שנלחמו מול המחבלים והציב את הטנק על מנת לחפות על הכוח המשטרתי והשמיד את המחבלים.

במהלך הקרבות בהדיפת מתקפת הפתע איבדה החטיבה 14 מלוחמיה.

התמרון הקרקעי
-------------

 ערך מורחב – **הלחימה ברצועת עזה במלחמת חרבות ברזל**  

### הקרבות בצפון רצועת עזה

 ערך מורחב – **קרב ג'באליה (2023)**  

ב-1 בנובמבר במהלך פעילות בעיירה ג'באליה כוחות החטיבה המשיכו בתמרון הקרקעי בעומק הרצועה, במהלך ליל 1 בנובמבר תקפו כוחות צה"ל והרגו מספר גדול של מחבלים שהתבצרו בבניין רב קומות בסמוך למבנה בית ספר ומשרדי ממשל של החמאס בג'באליה שבצפון רצועת עזה. במהלך הפעולה נהרגו סרן אריאל רייך וסמל אסיף לוגר מגדוד 77 לאחר שהטנק שלהם עלה על מטען.

טנקים של חטיבה 7 בעיירה ג'באליה בצפון רצועת עזה, נובמבר 2023
ב-7 בנובמבר במהלך הלילה צוות קרב חטיבתי של החטיבה השתלט על מעוז צבאי של חמאס בצפון רצועת עזה. במוצב אותרו משגרי וטילי נ"ט, אמצעי לחימה מגוונים וחומריים מודיעיניים. בנוסף בפעילות משותפת עם גדוד 202 של חטיבת הצנחנים מצאו לוחמי החטיבה פיר תת-קרקעי ומחסן אמצעי לחימה בסמוך לאוניברסיטה אזרחית, ובו חומרים כימיים, רובי סער קלשניקוב, RPG-7, ומטעני כלימגור.

ב-8 בנובמבר זיהו לוחמי חטיבה 7 עמדה לשיגור נ"ט ותצפית בה שהו מחבלי חמאס, העמדה חוברה במעבר תת-קרקעי למחסן אמל"ח. הלוחמים הכווינו תקיפה מהאוויר והתשתית נפגעה. המחבלים שנמלטו לגג המבנה נהרגו בתקיפה אווירית נוספת. בנוסף לוחמי חטיבה 7 זיהו חוליית משגרי מרגמות לעבר שטח ישראל, כלי טיס תקף את החולייה וחיסל אותה.

ב-2 בדצמבר פעלה החטיבה במרחב ג'באליה במהלך הקרב נהרג רס"ל (מיל') אור ברנדס לוחם בגדוד 82 של החטיבה.

ב-9 בדצמבר במהלך הלילה פעל צוות קרב של חטיבה 7 לצד חיל האוויר והשמיד משגרי רקטות מהם יצא המטח למרכז הארץ יום קודם. במהלך הפעולה נהרג נהג טנק בגדוד 82 של החטיבה.

### הקרבות ברימאל ובתל אלהווא

 ערך מורחב – **קרב עזה (2023)**  

ב-10 בנובמבר לוחמי צוות קרב של חטיבה 7 ביצע פשיטות על מוצב צבאי ומחנה אימונים של ארגון הטרור חמאס, אשר ממוקם בלב אוכלוסייה אזרחית. הלוחמים השתלטו על המבנים והחרימו את תכולתם וביניהם: עשרות נכלי נשק, טילים, כטמ"מים, מפות, אמצעי קשר, מרגמות, רחפני תקיפה ואמצעים טכנולוגיים. במסגרת הפשיטה, חיסלו לוחמי חטיבה 7 כ-30 מחבלים. בנוסף, הלוחמים פשטו על משרדו של מוחמד סינוואר, אחיו של מנהיג חמאס יחיא סנוואר, והחרימו אמצעי טרור וחוברות לחימה של הארגון שאותרו במקום.

טנק מרכבה סימן 4מ של חטיבה 7 בשייח' זייד בצפון רצועת עזה, נובמבר 2023
בפעילות נוספת של צוות הקרב של חטיבה 7 ושל חטיבת גולני בשיתוף עם לוחמי יהל"ם פשטו הלוחמים על מוצב צבאי של גדוד 'צברא' תל אל-הווא. במהלך הסריקות איתרו מערכות הפעלה וכיול של רקטות נגד מטוסים. המערכות אותרו בסמוך למשגר רקטות שייעודו לפגוע בישראל. מלבד מערכת הפעלת הרקטות, אותרו מספר כטמ"מים, אמצעי לחימה, משגר רקטות טעון, אמצעים טכנולוגיים, רכיבים אלקטרוניים ומסמכים מודיעיניים רבים ששימשו את ארגון הטרור חמאס.

ב-14 בנובמבר צוות הקרב של חטיבה 7 פעל בשכונת רימאל והשתלט על בית המחוקקים של חמאס, קריית הממשלה והפקולטה להנדסה ששימשה מכון לייצור ופיתוח אמצעי לחימה. במהלך הפעילות השתלטו הלוחמים על מתקן "ג'יזאת" המכיל בתוכו מתחמי אימונים, חמ"ל מבצעים, מתקני חקירות ומעצר. במתקן אותרו כלי נשק וחומרי הדרכה ולימוד של הארגון.

### הקרבות בח'אן יונס ודרום הרצועה

 ערך מורחב – **קרב ח'אן יונס (2023)**  

במהלך ליל 3 בדצמבר כטמ"ם חיסל מחבלים, בהכוונת לוחמים מצוות קרב של חטיבה 7. כמו כן, במהלך הקרבות נהרג רס"ל (במיל') יהונתן מלכה לוחם בגדוד 82 של החטיבה.

ב-9 בדצמבר צוות הקרב של חטיבה 7 החל במתקפה על מנת לפרוץ את קווי ההגנה של חמאס במרחב ח'אן יונס, במהלכה תקפו עשרות עמדות נ"ט ותצפיות אויב. הלוחמים פשטו על המוצב הגדודי של גדוד "דיר אל-בלח" של ארגון הטרור חמאס ואיתרו אמצעי לחימה ומודיעין. במהלך הקרבות נהרג סמ"ר יונתן דין חיים לוחם הנדסה מגדוד 603 של החטיבה.

ב-14 בדצמבר במהלך הקרבות בח'אן יונס נהרג סמל עוז שמואל ארדי לוחם הנדסה מגדוד 603 של החטיבה.

ב-17 בדצמבר בפעילות בעיר ח'אן יונס צוות הקרב החטיבתי פשט על לשכתו של מפקד חטיבת ח'אן יונס ועל בתי נופש של בכירי חמאס ביניהם של יחיא סינוואר- והשתלט על כיכר מרכזית בעיר. נוסף על כך, הכוחות הגיעו לכיכר "בני סוהילה" המרכזית, שממוקמת בלב ח'אן יונס, והשיגו עליה שליטה מבצעית. לוחמי צק"ח 7 פשטו גם על מוצב חמאס של גדוד "דיר אל-בלח" והחרימו אמצעי מודיעין וספרי הדרכה צבאיים של חמאס. כמו כן, פשטו הלוחמים על דירת מחבל נוח'בה ואיתרו בביתו אמצעי לחימה, אמצעי שליטה וציוד ימי.

ב-20 בדצמבר צוות הקרב החטיבתי 7 פשט בח'אן יונס, על בתי בכירי חמאס שם חשפו תשתיות תת קרקע עם מערכות מים וחשמל.

ב-23 בדצמבר בקרבות בדרום הרצועה, כתוצאה מפגיעת טיל נ"ט בכלי בו שהו נהרגו סמ"ר דוד בוגדנובסקי, סמ"ר רואי אליאס וסמ"ר אוראל בשן, לוחמי הנדסה מגדוד 603 של חטיבה 7. בנוסף נהרג סמ"ר איתמר שמן פארמדיק של עוצבת געש אשר לחם בגדוד 77.

ב-27 בדצמבר במהלך הקרבות בח'אן יונס נהרג רס"ל במיל' אסף פנחס טובול לוחם גדוד 77 של החטיבה**.**

ב-29 בדצמבר צוות קרב חטיבתי 7 זיהה בחאן יונס מחבל שהיה במרחק של כ-100 מטרים מהכוחות, הלוחמים הכווינו כלי טיס מאויש מרחוק שחיסל את המחבל.

ב-30 בדצמבר לוחמי צוות הקרב של חטיבה 7 העמיקו את התמרון דרומה ופשטו על מפקדות צבאיות של חמאס בלב ח'אן יונס. בניהם - חמ"ל המודיעין הצבאי של ארגון הטרור בעיר. החמ"ל אחראי על כלל הפעולות המודיעיניות של חמאס במרחב. במתחם חמ״ל המודיעין, אותר גם חמ"ל של ארגון הטרור הג׳יהאד האיסלאמי. ביעדים עליהם פשטו הלוחמים, אותרו מסמכים בעלי ערך רב.

ב-14 בינואר 2024 , במהלך פעילות של צוות הקרב של חטיבה 7 במרחב ח'אן יונס, כוחות איסוף זיהו שני מחבלים חמושים. הכוחות הכווינו כלי טיס של חיל האוויר שתקף וחיסל את המחבלים. בנוסף הכוחות חיסלו באמצעות ירי טנק חמישה מחבלים ואיתרו פיר תת קרקעי במרחב העיר. במהלך הפעילות נהרג רס"ל (במיל') אנדועלם קבדה, לוחם בגדוד ההנדסה 603 של החטיבה.

ב-21 בינואר דובר צה"ל התיר לפרסם כי לוחם גדוד 77 של הגדוד סמ"ר שי לוינסון מוגדר כחלל צה"ל שגופתו בעזה.

ב-22 בינואר פתחו כוחות החטיבה תחת אוגדה 98 לצד חטיבות הקומנדו, חטיבת הצנחנים וגבעתי במתקפה נרחבת על מערב ח'אן יונס הכוחות כיתרו את מחנה הפליטים במקום, והחלו להתקדם בתוכו אל מול יעדים של חמאס - כולל בסיסים צבאיים של פיקוד ושליטה ועוד. במקום התרחשו קרבות עזים בין הלוחמים לבין מחבלים.

ב-18 בפברואר לוחמי צק"ח 7 המשיכו בטיהור מרחב מערב חאן יונס.הכוחות פשטו על יעדי טרור בהם אותרו נשקים מסוג קלאצ'ניקוב, רחפנים, משגר RPG, מטעני נפץ וציוד צבאי נוסף.

ב-24 בפברואר צוות הקרב החטיבתי 7 המשיך להילחם במערב ח'אן יונס ומעמיק את ההתקפות באזור. באחת הפשיטות על כמה מבנים שאותם הסב חמאס למתחם לחימה, הלוחמים איתרו פצצות מרגמה ומחסניות בתוך שקים של אונר"א. כמו כן, אותרו קלצ'ניקובים, קליעים, רימונים, מטענים, רחפנים, משגרי RPG, מטעני רסס ואמצעי תקשורת. הלוחמים פשטו על ביתו של בכיר במודיעין הצבאי של חאן יונס, וסמוך אליו אותר פיר, שהושמד, ואמצעי לחימה. באחת מההתקפות חיסלו הלוחמים באמצעות טיל מדויק שמונה מחבלים שהתקרבו אל הלוחמים.

ב-25 בפברואר צה"ל התיר לפרסום כי לוחם בגדוד 77 של חטיבה 7 סמל עוז דניאל חן שנחטף לעזה על ידי מחבלי החמאס ב-7 באוקטובר, הוכרז כחלל צה"ל - אחרי שבמשך יותר מארבעה חודשים לא היה ידוע מה עלה בגורלו. הרב הצבאי הראשי קבע את מותו של עוז על בסיס ממצאים שאותרו, שמאפשרים להביאו לקבורה על אף שגופתו מוחזקת ברצועת עזה.

ב-4 למרץ צק״ח 7 ביחד עם צק״ח גבעתי וחטיבת עוז פתחו בהתקפה על ״מדינת חמד״ שבמערב ח׳אן יונס.

ב-17 למרץ הותר לפרסום כי סרן דניאל פרץ, ששירת כמפקד מחלקה בגדוד 77 של החטיבה, במוצב נחל עוז נהרג בקרב ביום מתקפת הפתע וגופתו מוחזקת בידי חמאס.

אבדות
-----

במהלך מתקפת הפתע ספגה חטיבה 7 אבדות רבות. במתקפת הפתע נהרגו כ-14 לוחמי גדוד 77 של החטיבה.

בתמרון הקרקעי במהלך הקרבות בצפון רצועת עזה איבדה חטיבה כ-4 מלוחמיה.

| אבדות | גדוד 75 | גדוד 77 | גדוד 82 | גדוד הנדסה 603 | מפקדה | סה"כ |
| --- | --- | --- | --- | --- | --- | --- |
| **מתקפת הפתע** | 0 | 14 | 0 | 0 | 1 | 15 |
| **התמרון הקרקעי** | 1 | 3 | 2 | 1 | 0 | 9 |

הערות שוליים
------------

1. ↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
2. ↑  ※ כתבי כיכר השבת, ‏עזה מטווחת, והתושבים הונחו לברוח; 1,500 מחבלים חוסלו בישראל - עדכונים שוטפים, באתר כיכר השבת, 10 באוקטובר 2023
3. ↑  ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023
4. ↑  ※ ראיון של ראש השב"כ רונן בר לדני קושמרו, חדשות 12 - makoVOD (וידאו)
5. ↑  ניר דבורי, ‏"רשאי לירות? יורה": כך לוחמי שיריון חיסלו מחבלים במתקפת הפתע | תיעוד מהכוונת, באתר ‏מאקו‏, 16 באוקטובר 2023
6. ↑  גיבורי גדוד 77: חיילי השיריון שלא הפסיקו להילחם גם כשאיבדו חברים רבים, באתר כאן – תאגיד השידור הישראלי, 14 באוקטובר 2023
7. ↑  ניר דבורי, ‏הותר לפרסום: עשרה לוחמי צה"ל נפלו בקרב בצפון רצועת עזה, באתר ‏מאקו‏, 1 בנובמבר 2023
8. ↑  ישי פורת, "חשבתי את מי להזמין לחתונה, לא להלוויה": משפחתו של אריאל נפרדת, באתר חדשות 13, 1 בנובמבר 2023
9. ↑  ליאור אל-חי, אסיף ויתר על מסיבת הדמים ברעים וניצל, אבל נפל בקרבות בעזה, באתר ynet, 3 בנובמבר 2023
10. ↑   ציוץ של צבא ההגנה לישראל ברשת החברתית אקס (טוויטר), 7 בנובמבר 2023
11. ↑  ישי אלמקייס, ‏"שם ודמות בלתי נשכחת": אור ברנדס נפל בקרב בעזה, בעיתון מקור ראשון, 7 בדצמבר 2023
12. ↑  ניצן שפירא, ‏"היה אחד מהסמלים של הדרום": יוחאי נהרג בתאונה, יהונתן נפל בקרב בדרום הרצועה, באתר ‏מאקו‏, 6 בדצמבר 2023
13. ↑   לוחמי צוות קרב של חטיבה 7 במבצע פשיטות נרחב ברצועה, באתר צה"ל, 10 בנובמבר 2023
14. ↑  לילך שובל, מבית המושל ועד בית המחוקקים: חטיבות 7 וגולני השתלטו על מוקדי שלטון מרכזיים של חמאס, באתר ישראל היום, 14 בנובמבר 2023
15. ↑  נינה פוקס, "נותר חור עצום. לא נהרגת לשווא": הותרו לפרסום שמות שני חללים נוספים, באתר ynet, 3 בדצמבר 2023
16. ↑  יואב זיתון, אילנה קוריאל, נינה פוקס, הרוג ראשון בקרבות בדרום הרצועה: לוחם השריון יהונתן מלכה נפל בחאן יונס, באתר ynet, 6 בדצמבר 2023
17. ↑  אלחנן מזוז, צה"ל התיר לפרסום את שמותיהם של 4 חללי צה"ל אשר נפלו ברצועת עזה - ביניהם אחיינו של הרמטכ"ל לשעבר גדי איזנקוט ששכל את בנו לפני כיומיים • סמ"ר חיים מאיר עדן נפטר לאחר שנפצע באורח קשה ב-7 באוקטובר, באתר עכשיו 14, 9 בדצמבר 2023
18. ↑   "באים לגרש את החושך, את המשטר האפל של חמאס - נפרק": שלב אחר שלב, כך מתנהלת ההתקפה של אוגדה 98 בחאן יונס, באתר צה"ל, 8 בדצמבר 2023
19. ↑  לילך שובל, סמל עוז שמואל ארדי, בן 19 מקיבוץ חצור, נפל בקרב בעזה; צה"ל חילץ את גופתו של החטוף אליה טולדנו ז"ל, באתר ישראל היום, 15 בדצמבר 2023
20. ↑  ניר דבורי, ‏פשטו על לשכת מפקד חטיבת ח'אן יונס: תיעוד מפעילות חטיבה 7, באתר ‏מאקו‏, 17 בדצמבר 2023
21. ↑  14 חללים בסופ"ש: סמ"ר רואי אליאס נפל בקרב בדרום רצועת עזה, באתר ערוץ 7, ‏23.12.23
22. ↑  אמיר בוחבוט, אלי אשכנזי, יואב איתיאל, ארז הראל, אורי סלע, יניר יגנה‏, אסון בעזה: 9 לוחמים נפלו בקרבות בדרום ובמרכז רצועת עזה, באתר וואלה!‏, 24 בדצמבר 2023
23. ↑  שקד שדה, ‏"הקרבתי את הבן שלי לא בשביל שנהיה מפולגים": אסף פנחס טובול שנפל בעזה הובא למנוחות, באתר מעריב אונליין, 28 בדצמבר 2023
24. ↑  מעמיקים דרומה: צה"ל פשט על חמ"ל של הג'יהאד האיסלמי וחמאס בח'אן יונס, באתר מעריב אונליין, 30 בדצמבר 2023
25. ↑  אלישע בן קימון, ישראל מושקוביץ, צה"ל עדכן: סמ"ר שי לוינסון - חלל צה"ל שגופתו מוחזקת בעזה, באתר ynet, 21 בינואר 2024
26. ↑  ניר דבורי, ‏3 קצינים מצנחנים נפלו בח'אן יונס, באתר ‏מאקו‏, 22 בינואר 2024
27. ↑  לוחמי צוות הקרב של חטיבה 7 ממשיכים בטיהור מרחב מערב חאן יונס, באתר מעריב אונליין, 19 בפברואר 2024
28. ↑  יואב זיתון, הפשיטה על חאן יונס נמשכת: פצצות מרגמה ומחסניות - בשקי אונר"א | תיעוד, באתר ynet, 24 בפברואר 2024
29. ↑  רענן בן צור, יואב זיתון, סמל עוז דניאל, שנחטף לעזה ב-7 באוקטובר, הוכרז כחלל צה"ל, באתר ynet, 25 בפברואר 2024
30. ↑  דובר צה״ל, באתר WhatsApp.com
31. ↑  יואב זיתון, סרן דניאל פרץ נהרג ב-7.10, גופתו מוחזקת בעזה: "עשה הכול כדי להציל חיים", באתר ynet, 17 במרץ 2024

| מלחמת חרבות ברזל |
| --- |
| הצדדים הלוחמים | 

|  |  |
| --- | --- |
| ישראלישראל ישראל |  צה"ל •  שב"כ •  משטרת ישראל •  משמר הגבול •  המוסד • כיתות כוננות • בתמיכת ארצות הבריתארצות הברית ארצות הברית |
| ציר ההתנגדות | חדר המבצעים הפלסטיני המשותף (חמאסחמאס חמאס • הג'יהאד האסלאמי הפלסטיניהג'יהאד האסלאמי הפלסטיני הג'יהאד האסלאמי ונוספים) • חזבאללהחזבאללה חזבאללה • חות'יםחות'ים חות'ים • איראןאיראן איראן |

 |
| אירועים עיקריים | מתקפת הפתע על ישראל (החטופים לעזה) • פינוי צפון רצועת עזה • התמרון הקרקעי • קרב בית חאנון • החלטה ES-10/21 של העצרת הכללית של האו"ם • קרב ג'באליה •  קרב עזה • עסקת שחרור החטופים • החלטה 2712 של מועצת הביטחון של האו"ם • קרב שג'אעייה • קרב ח'אן יונס • קרב מחנות המרכז • מבצע עוז וניר • אסון אל-מע'אזי • מבצע כתר המערב • מבצע ניתוח מקומי • התקיפה האיראנית על ישראל |
| זירות | 

|  |  |
| --- | --- |
| הזירה העזתית | מתקפת הפתע על ישראל • פינוי צפון הרצועה • קרב בית חאנון • קרב ג'באליה •  קרב עזה • הפסקת אש • קרב שג'אעייה • תוכנית אטלנטיס • קרב ח'אן יונס • הקרב במחנות המרכז • מבצע עוז וניר • אסון אל-מע'אזי • מבצע יד זהב • מבצע כתר המערב • מבצע ניתוח מקומי • הריגת עובדי המטבח המרכזי העולמי • כביש 749 • המשבר ההומניטרי (הרעב ההמוני • אסון הסיוע ההומניטרי) • הסיוע ההומניטרי |
| מערכת דעת הקהל העולמית | 

|  |  |
| --- | --- |
| האומות המאוחדותהאומות המאוחדות באומות המאוחדות | מעורבות עובדי אונר"א במתקפת הפתע על ישראל • החלטה ES-10/21 של העצרת הכללית • החלטה 2712 של מועצת הביטחון • החלטה 2720 של מועצת הביטחון • תלונת דרום אפריקה נגד ישראל • החלטה 2722 של מועצת הביטחון • תלונת משפחות החטופים נגד חמאס • החלטה 2728 של מועצת הביטחון |
| ארצות הבריתארצות הברית בארצות הברית | הריגת פול קסלר • עצרת התמיכה בוושינגטון לישראל • השימוע בקונגרס בדבר אנטישמיות בקמפוסים • המזח האמריקאי בעזה |
| בעולם | מאבק ההסברה (מטה ההסברה האזרחי • סרט הזוועות • נחטף על ידי חמאס) • האנטישמיות בעולם • תגובות בין-לאומיות • מידע כוזב (הפיצוץ בבית החולים אל-אהלי) |

 |
| זירות נוספות | זירת יהודה ושומרון (העימות בנור שמס) • החזית הצפונית (ההתנקשות בסאלח אל-עארורי • התקיפה בנמל התעופה חלב • תקיפת הקונסוליה האיראנית בדמשק • התקיפה האיראנית על ישראל) • מעורבות החות'ים (מבצע שומר השגשוג • המתקפה האווירית בתימן • מבצע קשת פוסידון • המשבר בים סוף) • העורף הישראלי (חסימת משאיות הסיוע לרצועת עזה) |

 |
| מתקפת הפתע | 

|  |  |
| --- | --- |
| טרור | פסטיבל נובה • כביש 232 • אופקים • הגמלאים בשדרות • בארי (צוות אלחנן) • חולית • יכיני • כיסופים • כפר עזה • נחל עוז • ניר יצחק • ניר עוז • נירים • נתיב העשרה • עין השלושה • עלומים • רעים • חוף זיקים • מסיבת פסיידאק • אלימות מינית |
| קרבות | בסיס אורים • מוצב כיסופים • מוצב כרם שלום • מוצב נחל עוז • מוצב סופה • מוצב פגה • מחנה רעים • ארז • זיקים • שדרות • יתד • כרם שלום • מבטחים • מגן • מפלסים • נחל עוז • ניר עם • סופה • סעד • עין הבשור • פרי גן • רעים • קרב הטנקיסטיות |

 |
| בני ערובה וחטופים | חטיפת משפחת ביבס • פרשת בני הערובה בבארי • מבצע ראשית האור • עסקת שחרור החטופים • הריגת חטופים בשג'אעייה • מבצע יד זהב • מטה המשפחות להחזרת החטופים והנעדרים • פורום תקווה • חוק תגמולים למשפחות החטופים • רשימה חלקית |
| פיגועים | פיגוע הירי באלכסנדריה • פיגוע הירי ליד עינב • פיגוע הדקירה בשער הפרחים • פיגוע הירי במחסום המנהרות • פיגוע הירי ביציאה מירושלים (הריגת יובל קסטלמן) • פיגועים נוספים בישראל ב-2023 • הפיגוע בוואדי חרמיה • הפיגוע המשולב ברעננה • פיגוע הירי בצומת ראם • פיגוע הירי בתחנת הדלק בעלי • פיגוע הדקירה בצומת בית קמה • פיגוע הירי בצומת הפרסה • הפיגוע בגן יבנה • פיגועים נוספים בישראל ב-2024 |
| כוחות צה"ל |  חיל האוויר •  חיל הים •  חיל ההנדסה הקרבית •  חיל התותחנים •  עוצבת הפלדה (162) •  עוצבת געש (36) •  עוצבת האש (98) •  עוצבת סיני (252) •  עוצבת הבזק (99) •  חטיבת גולני •  חטיבת הצנחנים •  חטיבת עוז •  חטיבת גבעתי •  חטיבת הנח"ל •  חטיבת כפיר •  חטיבה 401 •  חטיבה 7 •  חטיבה 188 •  חטיבת קרייתי •  עוצבת חצי האש •  יהל"ם •  חיל הגנת הגבולות •  חטיבת החילוץ וההדרכה • חטיבת השומר |
| כוחות הביטחון | כיתות כוננות •  שירות הביטחון הכללי •  משטרת ישראל •  משמר הגבול •  ימ"מ •  יחידת מצדה |
| אמצעי לחימה ישראליים | אדיר F-35I • נגמ"ש איתן • בואינג AH-64 אפאצ'י • דחפור D9 • זיק (הרמס 450) • חץ 2 וחץ 3 • כיפה ימית • כיפת ברזל • משגר רקטות להב • מטאדור • טנק מרכבה • נגב NG7 • נגמ"ש מרכבה • סער 6 • עוקץ פלדה • כוונת פגיון • קלע דוד • רקטת רומח • תותח מתנייע M109 |
| הרוגים | 

|  |  |
| --- | --- |
| ישראלישראל ישראל | אזרחים ישראלים • חללי צה"ל |
| ציר ההתנגדות | סיכולים ממוקדים • מחבלי חמאס • עיסאם עבדאללה • סייד רזי מוסאווי • ויסאם א-טוויל • סאדק אומידזאדה • מוחמד רזא זאהדי |

 |
| ממשל | קבינט המלחמה • מנהלת תקומה |
| שונות | מוזיקה • נשים • יום זיכרון • כלכלה • השפעות על ילדים ובני נוער |